Dacă ți-a plăcut, anunță un prieten, distribuie! Facebook

Twitter

Un junior de 13 ani care activa la echipa Luceafarul 2010 Cluj-Napoca a murit într-un accident rutier.

Evenimentul s-a produs vineri dupa-amiază, la intrarea în localitatea Inoc din judeţul Alba.

Un şofer aflat în trafic a surprins pe o camera video momentul dramatic. In imagini se observă cum o maşină aflată în faţă încetineşte şi virează la stânga, moment în care este lovită violent de un autoturism care vine din spate cu viteză.

Maşina aflată în depăşire, o Skoda Octavia, a lovit un bloc de beton şi s-a rostogolit de mai multe ori.

In urma accidentului, un baiat de 13 ani, jucator la Luceafarul, si-a pierdut viaţa. Alba24.ro scrie că juniorul se afla pe scaunul din faţă dreapta şi că pasagerii, şoferul şi câţiva copii, se întorceau de la un turneu de fotbal de la Drobeta Turnu-Severin.

Potrivit poliţiştilor din Alba, din primele cercetări, L.I. (49 de ani), din Aiud, în timp ce conducea un Volkswagen Golf, nu s-a asigurat la schimbarea direcţiei de mers spre stânga şi a intrat în coliziune cu Skoda Octavia condusă de N.T.I. de 39 de ani, din Cluj, autoturism care se afla în depăşirea unei coloane de maşini, pe aceeaşi direcţie de mers, pe un tronson cu linie continuă.

În urma impactului, copilul de 13 ani care se afla pe locul din dreapta-faţă a maşinii a decedat, iar alţi trei minori, din care doi în vârstă de 12 ani şi unul de 13 ani, aflaţi în acelaşi autoturism, au fost răniţi uşor. Aceştia din urmă au fost transportaţi la spital, pentru îngrijiri medicale.

video, în continuare – momentul impactului

imagini: Cipri, Facebook

A încetat din viaţă la vârsta de 13 ani Kaya Osman Alexandru, jucatorul echipei C.S. Luceafărul Cluj-Napoca. Transmitem sincere condoleanţe familiei îndoliate, Clubului C.S. Luceafărul Cluj-Napoca şi îi asigurăm de întreaga noastră compasiune pentru moartea tragica a fiului lor Kaya Osman Alexandru. AJF Cluj